અમદાવાદ: અમેરિકાના બોસ્ટન શહેરમાં નોકરી કરતા વિષ્ણુભાઈ પટેલ નામના યુવકના ૧૨ વર્ષીય પુત્ર જય પટેલનું સોમવારે સવારે કેટલાક અજાણ્યા શખસોએ અપહરણ કર્યું હતું. આ બાબતે પોલીસને જાણ કરાતાં સોલા પોલીસ અને ક્રાઈમ બ્રાંચની ટીમે અપહરણકારોનાં મોબાઈલ લોકેશન મેળવ્યાં હતાં અને જય નડિયાદ તરફ હોવાનું બહાર આવતાં તેની શોધખોળ હાથ ધરી હતી. નડિયાદ રેલવે સ્ટેશનથી જય હેમખેમ મળી આવ્યો હતો.